CELEX: 32014D0217
Language: hr
Date: 2014-04-11 00:00:00
Title: Provedbena odluka Komisije оd 11. travnja 2014. o financijskom doprinosu Unije za hitne mjere suzbijanja ovčjih boginja u Bugarskoj 2013. te Grčkoj 2013. i 2014. (priopćeno pod brojem dokumenta C(2014) 2334)

15.4.2014   
               
               
                  HR
               
               
                  Službeni list Europske unije
               
               
                  L 111/94
               
            
         PROVEDBENA ODLUKA KOMISIJE
         оd 11. travnja 2014.
         o financijskom doprinosu Unije za hitne mjere suzbijanja ovčjih boginja u Bugarskoj 2013. te Grčkoj 2013. i 2014.
         (priopćeno pod brojem dokumenta C(2014) 2334)
         (Vjerodostojni su samo tekstovi na bugarskom i grčkom)
         (2014/217/EU)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku Vijeća 2009/470/EZ od 25. svibnja 2009. o troškovima u području veterinarstva (1), a posebno njezin članak 3.,
         budući da:
         
                     (1)
                  
                  
                     Ovčje boginje zarazna su virusna bolest ovaca i koza koja ozbiljno utječe na profitabilnost ovčarstva te ometa trgovinu unutar Unije i izvoz u treće zemlje.
                  
               
                     (2)
                  
                  
                     U slučaju izbijanja ovčjih boginja postoji rizik da se uzročnik bolesti proširi na druga gospodarstva na kojima se drže ovce u toj državi članici, ali i na druge države članice i treće zemlje trgovinom živim ovcama ili njihovim proizvodima.
                  
               
                     (3)
                  
                  
                     Direktivom Vijeća 92/119/EEZ (2) utvrđuju se mjere koje države članice u slučaju izbijanja ovčjih boginja moraju odmah provesti kao hitnu mjeru za sprečavanje daljnjeg širenja virusa i iskorjenjivanje bolesti.
                  
               
                     (4)
                  
                  
                     U skladu s člankom 84. Uredbe (EU, Euratom) br. 966/2012 Europskog parlamenta i Vijeća (3), preuzimanju obveza za izdatke iz proračuna Unije prethodi odluka o financiranju koju donosi institucija ili tijela kojima institucija delegira potrebne ovlasti, a u kojoj se navode ključni elementi djelovanja koje zahtjeva izdatke.
                  
               
                     (5)
                  
                  
                     Odlukom 2009/470/EZ utvrđuju se postupci kojima se uređuje financijski doprinos Unije za posebne veterinarske mjere, uključujući hitne mjere. Na temelju članka 3. te Odluke države članice dobivaju financijski doprinos za troškove određenih mjera za iskorjenjivanje ovčjih boginja.
                  
               
                     (6)
                  
                  
                     Člankom 3. stavkom 6. Odluke 2009/470/EZ utvrđuju se pravila o postotku troškova koje su imale države članice, a koji se može pokriti financijskim doprinosima Unije.
                  
               
                     (7)
                  
                  
                     Isplata financijskog doprinosa Unije za hitne mjere iskorjenjivanja ovčjih boginja podložna je pravilima utvrđenima Uredbom Komisije (EZ) br. 349/2005 (4).
                  
               
                     (8)
                  
                  
                     Do izbijanja ovčjih boginja došlo je u Bugarskoj 2013. i u Grčkoj 2013. i 2014. Bugarska i Grčka poduzele su mjere u skladu s Direktivom 92/119/EEZ u cilju suzbijanja te bolesti.
                  
               
                     (9)
                  
                  
                     Nadležna tijela Bugarske i Grčke obavijestila su Komisiju i druge države članice u okviru Stalnog odbora za prehrambeni lanac i zdravlje životinja o mjerama koje su primijenila u skladu sa zakonodavstvom Unije u području obavješćivanja i iskorjenjivanja bolesti i o rezultatima tih mjera.
                  
               
                     (10)
                  
                  
                     Nadležna tijela Bugarske i Grčke ispunila su stoga sve tehničke i administrativne obveze u pogledu mjera predviđenih člankom 3. stavkom 4. Odluke 2009/470/EZ i člankom 6. Uredbe (EZ) br. 349/2005.
                  
               
                     (11)
                  
                  
                     Trenutačno se ne može odrediti točan iznos financijskog doprinosa Unije. Na temelju posljednjih informacija koje su dostavile predmetne države članice, trošak naknada i operativnih izdataka procijenjen je na 79 186,33 EUR za Bugarsku i 1 484 304,16 EUR za Grčku.
                  
               
                     (12)
                  
                  
                     Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
                  
               DONIJELA JE OVU ODLUKU:
         
            Članak 1.
            Financijski doprinos Unije Bugarskoj i Grčkoj
            
               1.   Unija dodjeljuje Bugarskoj financijski doprinos do najviše 40 000,00 EUR za troškove koje je ta država članica imala u 2013. pri poduzimanju mjera u skladu s člankom 3. stavcima 2. i 6. Odluke 2009/470/EZ u cilju suzbijanja ovčjih boginja.
            
            
               2.   Unija dodjeljuje Grčkoj financijski doprinos do najviše 700 000,00 EUR za troškove koje je ta država članica imala u 2013. i 2014. pri poduzimanju mjera u skladu s člankom 3. stavcima 2. i 6. Odluke 2009/470/EZ u cilju suzbijanja ovčjih boginja.
            
            
               3.   Konačni iznos financijskog doprinosa iz stavaka 1. i 2. određuje se naknadnom odlukom koja će se donijeti u skladu s postupkom utvrđenim u članku 40. stavku 2. Odluke 2009/470/EZ.
            
         
         
            Članak 2.
            Načini plaćanja
            Prvi obrok u iznosu od 310 000,00 EUR, koji se financira iz proračunske linije 17 04 04 financijskog proračuna EU-a za 2014., isplaćuje se Grčkoj kao dio financijskog doprinosa Unije predviđenog člankom 1. stavkom 2.
         
         
            Članak 3.
            Adresati
            Ova je Odluka upućena Republici Bugarskoj i Helenskoj Republici.
         
         
            Sastavljeno u Bruxellesu 11. travnja 2014.
            
               
                  Za Komisiju
               
               Tonio BORG
               
                  Član Komisije
               
            
         
         
            (1)  SL L 155, 18.6.2009., str. 30.
         
         
            (2)  Direktiva Vijeća 92/119/EEZ od 17. prosinca 1992. o uvođenju općih mjera Zajednice za suzbijanje određenih bolesti životinja i posebnih mjera koje se odnose na vezikularnu enterovirusnu bolest svinja (SL L 62, 15.3.1993., str. 69.).
         
            (3)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).
         
            (4)  Uredba Komisije (EZ) br. 349/2005 od 28. veljače 2005. o utvrđivanju pravila o financiranju hitnih mjera i kampanje za suzbijanje određenih bolesti životinja u okviru Odluke Vijeća 90/424/EEZ (SL L 55, 1.3.2005., str. 12.).